Nûredîn Îsa Ehmed

Nûredîn Îsa Ehmed (jdb. 1969; li Xanika, Qamişlo) endezyar û siyasetmedarekî kurd e ku di 4ê sibata 2026an de wekê parêzgerê parêzgeha Hesîçeyê hatiye erkdarkirin.

 Jînenîgarî 
Nûredîn Îsa Ehmed di sala 1969an de li taxa Xanikaya Qamişloyê jidayîk bûye. Piştî xwedinên xwe yên seretayê û navîn li Zanîngeha Şamê beşa endezyariya mekanîk û elektrîkê dixwîne. Piştî qedandina zanîngeha wekê endezyar di navbera salên 1993 û 2012an de li midûriyeta pêwendiyê ya têl û bêtêlê li Hesîçe û Qamîşloyê dixebite. Nûredîn Îsa nêzîkî bîst salan di karên fermî yên cûrbecûr de di navbera Hesîçe û Qamîşloyê de xebitî û heta sala 2012an li ser karê xwe maye.

Di sala 2012an de, piştî destpêkirina serhildanên gel ê li Sûriye û Rojava Kurdistanê, ji ber beşdarbûna wî yê di xwepêşandanên li dijî rejîma Baas de ji karê xwe hatiye dûrxistin. Di sala 2015an de wekê berpirsiyarê têkiliyên giştî ya Hêzên Sûriya Demokratîk ku di sala 2015an de hatibû damezrandin, hatiye erkdarkirin û di heman demê de wekê yek ji endamên fermandariya giştî ya HSDê dest bi erka xwe dike.

Di heyama erkê xwe yê di nav Hêzên Sûriya Demokratîk di gelek wezîfeyan cih girtiye ku di nav de rêveberiya girtîgeha Alaya ya li Qamîşloyê, çareserkirina pirsgirêkên di nav pêkhatetên Rojavayê Kurdiatanê û herêmên reveberiya xweser û wekê efserê pêwendiyê pelên hevpar ên di navbera hêzên deverê de birêve biriye. Ehmed yek ji kesên malbateke bi bandor ê di qada siyasî ya kurd e. Kurê wî, Omer di sala 2014an de di şerê di Berxwedana Kobanê de ku şerekê dijwar ê li dijî DAIŞê bû li girê Miştenûrê jiyana xwe jidest daye.

 Parêzgeriya Hesîçeyê 
Piştî şanenavkirina rêkevtinê di navbera HSD û hikûmeta demkî ya Şamê de HSDê Ehmed wekê parêzgerê Hesekê destnîşan kiriye. Piştê wekê parêzgerê hatiye destnîşankirin ji bo rêkarên fermî diçe Şamê. Piştî vegera xwe yê ji di 4ê sibata 2026an de li avahiya parêzgeriya Hesîçeyê dest bi karê xwe kiriye.

 Çavkanî 

Kategorî:Hêzên Sûriya Demokratîk
Kategorî:Jidayikbûn 1969
Kategorî:Kesên ji Qamişloyê
Kategorî:Mirovên zindî
Kategorî:Siyasetmedarên kurd